เคยมั๊ยคะ? เทศกาลเจแต่ละครั้งก็นึกไม่ออกว่าจะทานเมนูเจอะไรดี เพราะมีแต่เมนูเดิมๆทานวนไปๆ ถ้าเคยมีความรู้สึกนั้น หรืออยากลองเปลี่ยนประสบการณ์การอาหารเจ ที่ไม่จำเจละก้อ ขอเชิญมาร้านนี้ค่ะ "ไคซินไช่" ร้านที่จะทำให้อิ่มอร่อยกับอาหารเจได้ในทุกวัน ตลอดทั้งปี

สืบทราบมาว่ามีร้านอาหารเจ แถวราชพฤกษ์เยื้องกับสามเสนวิลล่าอร่อยเหมือนอาหารที่ทานปกติเลย ความอยากพิสูจน์ก็พุ่งพรวด รีบพุ่งไปทันที 

????บรรยากาศ : เข้ามาแล้วรู้สึกได้ถึงความสะอาดค่ะ ร้านดูเป็นระเบียบ เป็นโทนสบายๆ และพนักงานก็บริการดี สุภาพมากค่ะ 

????ที่จอดรถ : หน้าร้านเค้ามีที่จอดกว้างขวางเลยค่ะ ไม่ต้องห่วง

????เวลาเปิด-ปิด : เปิดทุกวันตั้งแต่ 8.30 ถึง 21.00 ครัวปิด 20.30 จ้า

????ที่มาที่ไป : มีโอกาสได้เจอเจ้าของร้านด้วย เลยแอบถามถึงแรงบันดาลใจและ concept ของร้าน จึงได้ทราบว่า ทางเจ้าของร้านอยากสร้างความสุขทั้งทางกายและทางใจให้แก่กลุ่มลูกค้าที่รักสุขภาพ บวกกับความตั้งใจในการปรุงอาหารจากวัตถุดิบที่คัดมาอย่างดีจากประสบการณ์ทานอาหารเพื่อสุขภาพมา 17 ปี นำทุกอย่างมาผสมผสาน ฟิวส์ชั่น กันในทุ่งข้าวสาลี แล้วระเบิดตู๊มมมมม!!!...ออกมาเป็น โก้โกครั๊นซ์  เฮร๊ยยย..ไม่ใช่! ????กำเนิดเป็นร้าน ไคซินไช่ ตะหากล่ะ

จุดเด่น : 
☝ข้อแรก ยกให้วัตถุดิบของร้านนี้ เน้นสุขภาพ ใช้แป้งน้อย เน้นผัก เห็ด บุก ซึ่งมีประโยชน์ต่อร่างกาย และสิ่งที่รู้สึกดีมากคือ อาหารของเค้าปลอดผงชูรส ใช้น้ำมันมะพร้าว และน้ำตาลทรายแดงในการปรุง หูย...ดีงาม

✌ข้อสอง ยกให้เรื่องของ feeling ล้วนๆ หน้าตาแต่ละจานมันน่ากินมาก เหมือนอาหารทั่วไป ทั้งกุ้ง ปลาหมึก ไม่รู้สึกเลยว่ากำลังทานอาหารเจ จนกว่าจะตักเข้าปากนั่นแหละค่าทั่นผู้ช้มมม... เป็นความตื่นตาตื่นใจเล็กๆ ทำให้อยากลองซะหลายจานเลย

เมนูที่ผึ้งมิ้มได้ลองมี 3 อย่างค่ะ
????น่องเห็ดไคซิน ราคา 89 บาท
ด้านในเป็นใส้เห็ดฉีกฝอย ปรุงมาได้รสพริกไทย ด้านนอกห่อด้วยฟองเต้าหู้ ตรงกลางชิ้นเป็นก้านตะไคร้ยิ่งเพิ่มความหอม นำมาทอดจนกรอบ ไม่อมน้ำมัน ทานคู่น้ำจิ้มแม่ประนอม(เดาได้จากรสชาติ) จานนี้ชอบค่ะ อร่อยและทานง่ายดี เหมาะกับทุกวัย

????สปาเกตตี้ขี้เมา ราคา 149 บาท
จานนี้มาแบบน่ากินมากกกกก...มาเต็มทั้งกุ้ง ปลาหมึก เห็นแล้วเคลิ้มว่าของจริง มีทั้งเห็ดและบรรดาสมุนไพรเครื่องขี้เมาด้วย จานนี้เข้มข้นถึงรสถึงเครื่อง ครบรส มีหวานนิดๆกำลังโดน เส้นก็ลวกมาใช้ได้เลยนะ คือเห็นจานใหญ่ เยอะแบบนี้ หมดเร็วมากจ้า ชอบอีกแล้ว 

????หมี่กระเฉด ราคา 95 บาท
จานนี้แอบไม่เหมือนที่คิดไว้ เสิร์ฟมาแอบเห็นหมี่มาแห้งๆติดกันเป็นก้อนเลย คิดในใจ จืด แห้ง ฝืดคอชัวร์ พอลองบีบมะนาว แล้วตักเข้าปากเท่านั้นแหละ กรี๊ดดดดด....ผิดคาดอีกแล้วค่าทั่นผู้ช้มมม นี่อิชั้นตัดสินรสชาติอาหารจากหน้าตาตั้งแต่เมื่อไหร่กัน คือเส้นหมี่มันมีรสชาติที่เข้มพอตัว เคลือบเส้นไว้ แล้วที่เห็นแห้งก็ไม่ได้แห้งฝืดคอแบบที่คิด เพราะด้วยความที่มันไม่มัน ก็เลยไม่เลี่ยน ทำให้ได้รสชาติที่กำลังดี สรุปว่าจานนี้...ก้อผ่านเหมือนกันนะจ๊ะ

สั่งน้ำมะขามมาทานด้วย อร่อยดีนะคะ

????สรุป : ร้านนี้เป็นร้านอาหารเจเพื่อสุภาพที่ทำรสชาติอาหารเหมือนอาหารทั่วไปที่เราคุ้นเคยทานกันอยู่ทุกวัน ทำให้สามารถทานเจได้ตลอดทั้งปี ถ้าเทียบกับร้านเจที่เคยทานมาทั้งหมดยกให้ร้านที่เป็นที่1 เลยค่า แถมราคาสบายกระเป๋าอีกด้วยนะ เห็นว่าช่วงนี้ก็เป็นเทศกาลกินเจพอดี อยากให้ทุกท่านได้ลองกันค่ะ

และเนื่องจากร้านเค้าอยู่ไกลพอควร เลยแอบถามมาเหมือนกันว่ามีบริการ delivery มั๊ย ได้คำตอบว่ามีบริการส่งผ่านมอไซด์รับจ้างและ Kerry Express แต่แอบระวังค่าส่งจะแพงกว่าค่าอาหารนะเออ????
